Kalju-uakari

Kalju-uakari (Cacajao calvus) on Etelä-Amerikassa elävä kädellislaji. Sitä pidetään uhanalaisena ja vaarantuneena.

Kalju-uakari painaa 2–3 kiloa. Sen pään ja vartalon yhteispituus on 36–57 cm; häntä on vain noin 15 cm pitkä. Kalju-uakarin naama on karvaton, punainen ja litteä, sieraimet selvästi erossa toisistaan. Vartaloa peittää takkuinen karva, jonka värin ja kuvion mukaan erotetaan eri alalajeja. Väri vaihtelee tummasta melkein valkoiseen.

Kalju-uakareja elää Brasiliassa ja Perussa, mutta niiden tarkkaa elinaluetta ei tunneta. Ne ovat erikoistuneet várzea-tyypin joenvarsimetsiin, mistä ne löytävät ravinnokseen siemeniä ja  hedelmiä. Eri alalajit suosivat hiukan erilaisia metsätyyppejä, ja ovat erikoistuneet tiettyjen puulajien tarjoamaan ravintoon.

Lähteet

Aiheesta muualla 
 ITIS: Cacajao calvus

Apinat
Uhanalaiset nisäkkäät